

**สัญญารับการสนับสนุนนวัตกรรม**

**ภายใต้ โครงการหน่วยขับเคลื่อนนวัตกรรมเพื่อสังคมประจำพื้นที่ภาคเหนือตอนบน 1 (SID-CMRU)**

**ประจำปี 2568**

**------------------------------------------------------------**

 สัญญานี้ทำขึ้น ณ วิทยาลัยพัฒนาเศรษฐกิจและเทคโนโลยีชุมชนแห่งเอเชีย มหาวิทยาลัยราชภัฏเชียงใหม่ ตั้งอยู่เลขที่ 180 ถนน โชตนา หมู่ที่ 7 ตำบล ขี้เหล็ก อำเภอ แม่ริม จังหวัด เชียงใหม่ เมื่อวันที่ 16 เดือน มิถุนายน พ.ศ. 2568 ระหว่าง หน่วยขับเคลื่อนนวัตกรรมเพื่อสังคมประจำพื้นที่ภาคเหนือตอนบน 1 หรือเรียกแบบย่อว่า “หน่วย SID-CMRU” โดย ผู้ช่วยศาสตราจารย์ ดร.หทัยทิพย์ สินธุยา ตำแหน่ง หัวหน้าหน่วย SID-CMRU ซึ่งต่อไปนี้ เรียกว่า “ผู้ให้การสนับสนุน” ฝ่ายหนึ่งกับ ตำแหน่ง หัวหน้าโครงการ สังกัด/หน่วยงาน ต่อไปในสัญญานี้เรียกว่า “ผู้รับการสนับสนุน” อีกฝ่ายหนึ่ง คู่สัญญาได้ตกลงกันดังต่อไปนี้

**ข้อ 1.** ผู้ให้การสนับสนุนตกลงให้การสนับสนุนแก่ผู้รับการสนับสนุน ภายใต้ หน่วย SID-CMRU ประจำปีงบประมาณ 2568 ชื่อโครงการ “ **”**เป็นจำนวนเงิน บาท ( บาทถ้วน) โดยมีระยะเวลาดำเนินการ 4 เดือน นับตั้งแต่วันที่ 16 เดือน มิถุนายน พ.ศ. 2568 ถึงวันที่ 15 เดือน ตุลาคม พ.ศ. 2568

**ข้อ 2.** ผู้ให้การสนับสนุนจะจ่ายเงินให้กับผู้รับการสนับสนุนตามที่กำหนดไว้ในแผนการดำเนินงานและการเบิกจ่ายเงินงวดในแบบข้อเสนอโครงการฉบับเต็ม (Full proposal) ตามเอกสารแนบท้ายสัญญา ซึ่งถือเป็นส่วนหนึ่งของสัญญานี้

 การรับเงินงวดที่ 1 (30%) ผู้รับการสนับสนุนจะได้รับภายใน 15 วัน (ทำการ) หลังจากลงนามในสัญญารับทุน จำนวน บาท ( บาทถ้วน ) จากงบประมาณของหน่วย SID-CMRU ประจำปีงบประมาณ 2568

 การรับเงินงวดที่ 2 (50%) ผู้รับการสนับสนุนจะได้รับก็ต่อเมื่อส่งรายงานความก้าวหน้า และหน่วย SID-CMRU ตรวจรับรายงานแล้ว จำนวน บาท ( บาทถ้วน) จากงบประมาณของ SID-CMRU ประจำปีงบประมาณ 2568

 การรับเงินงวดที่ 3 (20%) ผู้รับการสนับสนุนจะได้รับก็ต่อเมื่อส่งรายงานผลการดำเนินงานโครงการที่แสดงหลักฐานการพัฒนาผลงานนวัตกรรมเพื่อสังคม พร้อมทั้งส่งต้นแบบผลิตภัณฑ์ที่เกิดขึ้นจากการดำเนินโครงการ จำนวนอย่างน้อย 3 ชิ้นหรืออัน แก่หน่วย SID-CMRU และหน่วย SID-CMRU ตรวจรับรายงานแล้ว จำนวน บาท ( บาทถ้วน ) จากงบประมาณของ SID-CMRU ประจำปีงบประมาณ 2568

**ข้อ 3.** ผู้รับการสนับสนุนต้องดำเนินผลงานให้แล้วเสร็จ ภายในระยะเวลา 4 เดือน ระบุไว้ตามข้อ 1. มิฉะนั้น ผู้รับการสนับสนุนจะมีผลต่อการพิจารณาการสมัครขอรับทุนในครั้งต่อไป ภายใต้งบประมาณของหน่วย SID-CMRU

**ข้อ 3.1** ผู้รับการสนับสนุนจะต้องส่งรายงานความก้าวหน้าโครงการ ตามรูปแบบที่หน่วย SID-CMRU กำหนด ภายในวันที่ 15 สิงหาคม 2568

**ข้อ 3.2** ผู้รับการสนับสนุนจะต้องส่งเล่มรายงานฉบับสมบูรณ์ ตามรูปแบบที่หน่วย SID-CMRU กำหนด ภายในวันที่ 15 ตุลาคม 2568

**ข้อ 4**. ผู้รับการสนับสนุนต้องดำเนินผลงานในทันที นับแต่วันที่ระบุไว้ในข้อ 1 ของสัญญา ถ้าหากผู้รับการสนับสนุนมิได้เริ่มดำเนินการภายใน 60 (หกสิบ) วัน นับจากวันดังกล่าว ผู้ให้การสนับสนุนมีสิทธิบอกเลิกสัญญาได้

ผู้รับการสนับสนุนจะต้องดำเนินการตามวิธีการที่กำหนดไว้ในข้อเสนอโครงการฉบับเต็ม (Full proposal) หากเกิดปัญหา อุปสรรคไม่สามารถดำเนินการได้ หรือมีความจำเป็นจะต้องแก้ไขเปลี่ยนแปลงหัวหน้าโครงการ ผู้ร่วมโครงการ ที่ปรึกษาโครงการ แผนงานหรือวิธีการใดๆ ผู้รับการสนับสนุนต้องเสนอผู้ให้การสนับสนุนทราบเพื่อพิจารณาขอแก้ไขเปลี่ยนแปลงภายในกำหนด 30 (สามสิบ) วัน นับแต่วันทราบเหตุ

 **ข้อ 5.** กรณีที่ผู้รับการสนับสนุนประสงค์จะขอยุบเลิกโครงการ การดำเนินงาน ให้ทำรายงานสรุปผลการดำเนินโครงการจนถึงวันที่หยุดดำเนินการ และสรุปยอดจำนวนเงินที่รับไปและจำนวนเงินที่จ่ายไปแล้วทั้งสิ้นพร้อมแจ้งเหตุผล ปัญหา อุปสรรค ที่ไม่อาจดำเนินการผลงานต่อไปได้ ให้ผู้รับการสนับสนุน ภายใน 15 (สิบห้า)วัน นับจากวันที่หยุดดำเนินการ

 หากผู้ให้การสนับสนุนพิจารณาเห็นว่า การขอยุบเลิกผลงานของผู้รับการสนับสนุนไม่มีเหตุผลอันสมควร ผู้รับการสนับสนุนต้องนำหลักฐานการจ่ายเงินและเงินทุนที่ได้รับไปแล้วทั้งสิ้น ส่งคืนหน่วยงานภายใน 15 (สิบห้า) วัน นับแต่วันที่ได้รับแจ้งผลพิจารณาจากผู้ให้การสนับสนุน เว้นแต่ผู้ให้การสนับสนุนเห็นว่าปัญหา อุปสรรคในการขอยุบเลิกผลงานมีเหตุผลอันสมควร ให้ผู้รับการสนับสนุนคืนเงินเฉพาะส่วนที่รับไปแล้วและยังไม่ได้จ่ายนับแต่วันขอยุบเลิกผลงานแก่ผู้ให้การสนับสนุน

**ข้อ 6.** ผู้รับการสนับสนุนพร้อมที่จะให้ผู้ให้การสนับสนุนหรือผู้แทนของผู้ให้การสนับสนุนเข้าติดตามความก้าวหน้าในการดำเนินผลงานได้ตามแผนและระยะเวลาที่ผู้ให้การสนับสนุนกำหนด

**ข้อ 7**. กรรมสิทธิ์ในผลงานนวัตกรรม ผลประโยชน์ที่จะเกิดจากการขายลิขสิทธิ์ ทรัพย์สินทางปัญญาอันเกิดจากการรับทุนผลงานนวัตกรรมนั้น เบื้องต้นให้เป็นสิทธิ์ของผู้ให้การสนับสนุนและผู้รับการสนับสนุนก่อน ทั้งนี้ หากผู้รับการสนับสนุนมีความประสงค์ในการขอกรรมสิทธิ์ผลงานเพื่อการใช้ประโยชน์หรือพัฒนาต่อยอดแต่เพียงผู้เดียว ผู้รับการสนับสนุนจะต้องแจ้งเป็นลายลักษณ์อักษรการขออนุญาตจากผู้ให้การสนับสนุนก่อน และหากหน่วยงานภายนอกจะนำผลงานไปเผยแพร่หรือพัฒนาต่อยอด จะต้องแจ้งเป็นลายลักษณ์อักษรการขออนุญาตต่อผู้ให้การสนับสนุนและผู้รับการสนับสนุนก่อนตามข้อกำหนดของหน่วย SID-CMRU

**ข้อ 8.** ในการโฆษณาเผยแพร่ผลงานนวัตกรรมหรือข้อมูลข่าวสารอันเกี่ยวกับผลงานนวัตกรรมในสิ่งพิมพ์หรือสื่ออื่นใดผู้รับการสนับสนุนจะต้องระบุข้อความว่า “โครงการนี้ได้รับการสนับสนุนนวัตกรรมจากโครงการหน่วยขับเคลื่อนนวัตกรรมเพื่อสังคมประจำพื้นที่ภาคเหนือตอนบน 1 (SID-CMRU)” และ“ความเห็นในสื่อสิ่งพิมพ์ โฆษณาเผยแพร่ผลงานนวัตกรรมเป็นของผู้รับการสนับสนุน ผู้ให้การสนับสนุนไม่จำเป็นต้องเห็นด้วยเสมอไป” และส่งสำเนาของสิ่งที่ได้โฆษณาเผยแพร่ให้ผู้ให้การสนับสนุนจำนวน 1 (หนึ่ง) ชุดด้วย

**ข้อ 9**. ผู้ให้การสนับสนุนมีสิทธิ์บอกเลิกสัญญานี้ได้ หากผู้รับการสนับสนุนฝ่าฝืนหรือมิได้ปฏิบัติหน้าที่ความรับผิดชอบในข้อใดข้อหนึ่งตามที่ระบุไว้ในสัญญาหรือมีพฤติการณ์ที่เห็นได้ว่าผู้รับการสนับสนุนไม่สามารถดำเนินการตามข้อเสนอโครงการฉบับเต็ม (Full proposal) ให้แล้วเสร็จภายในระยะเวลาที่กำหนด โดยผู้ให้การสนับสนุนจะมีหนังสือแจ้งให้ผู้รับการสนับสนุนทราบและถือว่าการบอกเลิกสัญญา จะมีผลในวันที่ผู้รับการสนับสนุนได้รับหนังสือบอกเลิก

**ข้อ 10.** เมื่อมีการบอกสัญญาตามข้อ 9. ผู้รับการสนับสนุนจะต้องส่งหลักฐานการจ่ายเงินที่ได้ใช้จ่ายไปก่อนวันบอกเลิกสัญญา และรายงานผลการดำเนินงานเท่าที่ได้ดำเนินการไปแล้ว พร้อมทั้งคืนเงินทุนที่ได้รับไปทั้งหมด ให้แก่ผู้ให้การสนับสนุน เว้นแต่กรณีที่เป็นเหตุสุดวิสัย หรือเป็นเหตุใดๆ อันเนื่องมาจากความผิดหรือความบกพร่องของผู้ให้การสนับสนุน หรือมีพฤติการณ์อันใดอันหนึ่งที่คู่สัญญาไม่ต้องรับผิดชอบ ให้ผู้รับการสนับสนุนคืนเงินทุนวิจัยส่วนที่รับไปแล้วและยังมิได้จ่ายหลังจากวันที่บอกเลิกสัญญา แก่ผู้ให้การสนับสนุน

สัญญานี้ทำขึ้น 2 ฉบับ มีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความในสัญญานี้โดยตลอด จึงได้ลงลายมือชื่อไว้เป็นสำคัญ และต่างเก็บไว้ฝ่ายละฉบับ

ลงชื่อ……………………..………..…………ผู้รับการสนับสนุน

 (.............................................)

 หัวหน้าโครงการ

ลงชื่อ………………..………………………….…… ผู้ให้การสนับสนุน

 (ผู้ช่วยศาสตราจารย์ ดร.หทัยทิพย์ สินธุยา)

หัวหน้าหน่วยขับเคลื่อนนวัตกรรมเพื่อสังคม

 ประจำพื้นที่ภาคเหนือตอนบน 1

 ลงชื่อ……………………………………..………………พยาน

 (นางสาวรุ่งนภา จุลศักดิ์)

ฝ่ายบริหารโครงการหน่วยขับเคลื่อนนวัตกรรมเพื่อสังคม

ประจำพื้นที่ภาคเหนือตอนบน 1

 ลงชื่อ…………………………………………..………….พยาน

 (.....................................................)

 ที่ปรึกษาโครงการ